《立秋前五日社集天界寺诸词客分赋金陵名胜送余行余分得白鹭洲探五微留别》
明代·邓云霄

二水中分烟渚微，江光如练澹晴晖。芳洲自入青莲笔，群鸟犹矜白雪衣。

沙净伫看连影立，风生散作几行飞。怜君心逐洲前水，夜夜随潮送客归。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。